**ЗАМЕНИЦЕ**

**​Заменице су именске променљиве речи којима се замењују имена бића, предмета и ствари, тј.  замењују се именице, придеви (и бројеви).
Деле се на именичке и придевске заменице.**

**​ИМЕНИЧКЕ  ЗАМЕНИЦЕ
​
Именичке заменице у реченицама замењују именице.
Оне су у реченици самосталне речи - као и именице, а врше службу СУБЈЕКТА или ОБЈЕКТА (или именског дела предиката).

Именичке заменице се деле на личне (разликују лица) и неличне (не разликују лица) именичке заменице.**

**Личне именичке заменице имају род (мушки, средњи и женски род) и број (једнина и множина).
​Приликом промене по падежима личне заменице могу имати дуже (наглашене, акцентоване) облике или краће (ненаглашене, неакцентоване) облике.

Лична повратна заменица иста је за сва лица и мења се само по падежима. Не употребљава се у служби субјекта и нема облик за номинатив и вокатив.
​
У глаголима који уз себе имају реч СЕ (играти се, смејати се...) СЕ није лична повратна заменица већ повратна речца.

​Неличне заменице не разликују лица и имају само један облик који се примењује за сва три рода и оба броја.**



**​​Врсте именичких заменица**

|  |  |
| --- | --- |
| **Личне заменице:☼ личне (ја, ти, он, она, оно; ми, ви, они, оне, она)☼ лична повратна заменица (себе, се)​** | **​Неличне заменице:☼ упитне (ко?, шта?)☼ неодређене (неко, нешто)☼ одричне (нико, ништа) и☼ опште (свако, свашта).** |

**​ПРИМЕРИ:

Личне заменице
Ја се зовем Алекса. Рекао сам њему, а не теби. Нисам јој купио поклон. Марко се окренуо према нама. Оне увек воле да их посете.

​Лична повратна заменица
Миша увек верује у себе. Ана прича сама са собом. Уздај се у се и у своје кљусе.

Упитне именичке заменице
Ко је твоја симпатија? Чега се највише бојиш? Шта гледаш на телевизији? О коме размишљаш цео дан?

Неодређене именичке заменице
Неко је сломио прозор. Нешто је изненада искрсло.

Одричне именичке заменице
Нико ми се не допада од вас. Ништа ниси урадио данас.

​Опште именичке заменице
Свако може њега да победи. Данас се свашта дешава.**



**ПРИДЕВСКЕ ЗАМЕНИЦЕ

Придевске заменице замењују придеве. У реченици нису самосталне и имају функцију АТРИБУТА или ИМЕНСКОГ ДЕЛА ИМЕНСКОГ ПРЕДИКАТА.  Као  и придеви слажу се са именицом у роду, броју и падежу.

Врсте придевских заменица:

☼ Присвојне (посесивне)**

 **Присвојне (посесивне) придевске заменице означавају припадање бића и предмета појединим лицима.

Једнина:
1. лице: мој, моја, моје; моји, моје, моја;
2. лице: твој, твоја, твоје: твоји, твоје, твоја;
3. лице: његов, његова, његово; његови, његове, његова, њезин (њен)**

**Множина:
1. лице: наш, наша, наше; наши, наше, наша;
2. лице: ваш, ваша, ваше; ваши, ваше, ваша;
3. лице: њихов, њихова, њихово; њихови, њихове, њихова

Присвојна заменица за свако лице  означава да објекат припада субјекту и иста је за сва лица.

Једнина: свој, своја, своје;
Ја читам своју књигу.

Множина: своји, своје, своја.
Ми читамо своју књигу.

☼ Показне заменице**

 **Овим заменицама се упућује на бића и предмете и њихове особине.

1. лице:
*за бића и предмете:* овај, ова, ово; ови, ове, ова;
*за величину:* оволики, оволика, оволико; оволики, оволике, оволика;
*за особину:* овакав, оваква, овакво; овакви, овакве, оваква;

2. лице:
*за бића и предмете:* тај, та, то; ти, те, та;
*за величину:* толики, толика, толико; толики, толике, толика;
*за особину:* такав, таква, такво; такви, такве, таква;

3. лице:
*за бића и предмете:* онај, она, оно; они, оне, она;
*за величину:* онолики, онолика, онолико; онолики, онолике, онолика;
*за особину:* онакав, онаква, онакво; онакви, онакве, онаква;

☼ Упитно – односне заменице**

 **Упитне и односне замнице имају исте облике, али различита значења у реченици. Упитне заменице се користе у упитним реченицама, а односне се односе на неку другу реч у реченици.

Пример:
Чија је ово књига? (упитна заменица у упитној реченици)
Читам књигу коју је написао Бранко Ћопић. (односна заменица)

*за бића и ствари:* који, која, које; који, које, која;
*за величину:* колики, колика, колико; колики, колике, колика;
*за особину:* какав, каква, какво; какви, какве, каква;
*за припадност:* чији, чија, чије; чији, чије, чија;

☼ Неодређене заменице**

 **Неодређене придевске заменице указују на непознату личност или предмет, непознате особине именице уз коју стоје.

*за ствари и бића:* неки, нека, неко; неки, неке, нека;
*за величину:* неколик, неколика, неколико; неколики, неколике, неколика;
*за особину:* некакав, некаква, некакво; некакви, некакве, некаква;
*за припадност:* нечији, нечија, нечије; нечији, нечије, нечија;

☼Одричне заменице**

 **Одричне придевске заменице одричу да се неког или нечег тиче оно што се износи у реченици.

*за ствари и бића:* никоји, никоја, никоје; никоји, никоје, никоја;
*за особину:* никакав, никаква, никакво; никакви, никакве, никаква;
*за припадност:* ничији, ничија, ничије; ничији, ничије, ничија;

☼ Опште заменице**

 **Опште придевске заменице упућују на сва лица, предмете и особине о којима се говори.

*за ствари и бића:* сваки, свака, свако; сваки, сваке, свака;
*за особину:* свакакав, свакаква, свакакво; свакакви, свакакве, свакаква;
*за припадност:* свачији, свачија, свачије; свачији, свачије, свачија;

​☼Остале

ма који, ма чији, ма какав, ма колики било који, било чији, било какав, било колико који год, чији год, какав год, колики год**ПРИМЕРИ:

​**Присвојне придевске заменице**
Мој мотор је црвене боје. Видео сам његовог тату.

**Показне придевске заменице**
Ово је Марков бицикл. Не волим онакав аутомобил.

**Односно-упитне придевске заменице**
Чију си књигу купио? Не носим дукс који си ми дао.

**Неодређене придевске заменице**
Некакав човек виче. Нашао сам нечију ташну.

**Одричне придевске заменица**
Ово може да буде свачије. Нисам видео ничијег тату.
​
**Опште придевске заменице**
Купи који год хоћеш . Волим свакакво воће.

Материјали: Школа плус

​